[{"text_idx": "#000004", "text": "Mae rhif ffo\u0302n newydd sbon ar gael bellach ar gyfer gofal iechyd nad yw\u2019n frys."}, {"text_idx": "#000006", "text": "Mae 111 yn rhif y gellir ei ffonio YN RHAD AC AM DDIM. Yn lle gorfod ffonio rhifau gwahanol i gysylltu a\u0302 Galw Iechyd Cymru neu wasanaeth meddyg teulu tu allan i oriau, bydd modd defnyddio\u2019r ddau wasanaeth erbyn hyn o ffonio 111."}, {"text_idx": "#000007", "text": "Ar y dudalen hon mae gwybodaeth am sut i gael gofal brys os byddwch chi neu aelod o\u2019ch teulu\u2019n dost."}, {"text_idx": "#000009", "text": "Gallwch ffonio 111 os bydd angen un o\u2019r canlynol arnoch:"}, {"text_idx": "#000010", "text": "Gwasanaethau meddygon teulu tu allan i oriau"}, {"text_idx": "#000011", "text": "111 yw\u2019r rhif cofiadwy newydd ar gyfer Galw Iechyd Cymru a\u2019r Gwasanaeth Tu Allan i Oriau, sy\u2019n rhad ac am ddim o ffonau symudol a llinellau tir. Mae\u2019n wasanaeth 24 awr, 7 diwrnod yr wythnos, ac mae\u2019n cynnig cyngor a gofal ar gyfer pob problem feddygol sydd ddim yn argyfwng."}, {"text_idx": "#000012", "text": "Am gyngor ar lein, gan gynnwys y gwiriwr symptomau a gwasanaethau lleol, ewch i "}, {"text_idx": "#000013", "text": "Rhagor o wybodaeth am wasanaeth 111"}, {"text_idx": "#000014", "text": "Ffoniwch 111 os oes angen sylw brys arnoch chi ac os nad yw\u2019r broblem yn bygwth bywyd. Mae hyn hefyd yn cynnwys yr adegau hynny pan fo angen sylw meddygol brys arnoch chi gan eich meddyg teulu y tu allan i\u2019w oriau agor arferol, ac allwch chi ddim aros tan y diwrnod gwaith nesaf."}, {"text_idx": "#000015", "text": "Bydd triniwr galwadau sydd wedi cael ei hyfforddi yn ateb y ffo\u0302n, a bydd yn cymryd ychydig o fanylion gennych chi. Byddwch chi naill ai\u2019n cael cyngor am sut i helpu eich hun, yn cael eich anfon ymlaen at wasanaeth mwy priodol neu\u2019n cael cynnig apwyntiad yn un o\u2019n canolfannau gofal sylfaenol. Os bydd y meddyg teulu yn credu bod angen, mae\u2019n bosibl y bydd ymweliad a\u0302\u2019r cartref yn cael ei drefnu."}, {"text_idx": "#000019", "text": "Os oes gennych chi ma\u0302n anaf yr ydych chi'n meddwl sy'n addas ar gyfer y gwasanaeth hwn, ewch yn uniongyrchol a chewch eich asesu gan nyrs brysbennu."}, {"text_idx": "#000020", "text": "Os oes angen deintydd arnoch tu allan i oriau, ffoniwch: 0300 123 5060."}, {"text_idx": "#000021", "text": "Mewn argyfwng sy\u2019n bygwth bywyd, e.e. trafferth yn anadlu, trawiad ar y galon posibl, colli llawer iawn o waed, anaf difrifol, llosgiadau drwg iawn, colli ymwybyddiaeth \u2013 ffoniwch 999."}, {"text_idx": "#000022", "text": "Darllenwch ein datganiad i\u2019r wasg am y gwasanaeth 111 newydd."}, {"text_idx": "#000023", "text": "Gwasanaeth 111 i bobl sydd ddim yn gallu siarad na chlywed ar y ffo\u0302n."}, {"text_idx": "#000024", "text": "Taflen Newyddion am y Gwasanaeth 111"}]